# An Affair to Remember

| *An Affair to Remember* |
| --- |
| Títol | *An Affair to Remember* |
|  |
| Ficha tecnica |
| Dirección | Leo McCarey |
| Aduyant de dirección | Gil Mandelik |
| Dirección artistica | Jack Martin Smith Lyle R. Wheeler |
| Producción | Leo McCarey Jerry Wald |
| Guión adaptau | Delmer Daves Donald Ogden Stewart Leo McCarey |
| Basau en | una historia de Leo McCarey y Mildred Cram |
| Musica | Hugo Friedhofer |
| Soniu | Harry M. Leonard Charles Peck |
| Fotografía | Milton Krasner |
| Montache | James B. Clark |
| Escenografía | Paul S. Fox Walter M. Scott |
| Maquillache | Ben Nye |
| Peluquería | Helen Turpin |
| Actors | Cary Grant Deborah Kerr Richard Denning Neva Patterson Cathleen Nesbitt Robert Q. Lewis Charles Watts Fortunio Bonanova |
| Color | Cinemascope Color by DeLuxe |
| Datos y cifras |
| País(es) | Estaus Unius |
| Anyo | 1957 |
| Estreno | 11 de chulio de 1957  Nueva York (Nueva York, Estaus Unius) |
| Chenero(s) | Cine de drama Cine de romance |
| Durada | 115 min. |
| Idioma(s) | Anglés Francés Italiano |
| Companyías |
| Productora(s) | Jerry Wald Productions |
| Distribución | 20th Century Fox |
| Estudio(s) | 20th Century Fox Studios |
| Presupuesto | 2,1 millons de dólars |
| Recauto | 3,85 millons de dólars |
| Informacions en bases de datos especializadas: |
|            |

An Affair to Remember (títol orichinal en anglés, en aragonés Un afer ta remerar, estrenada en Aragón con o títol de Tú y yo) ye una cinta de cine estausunidense de cine de drama romantico estrenada l'anyo 1957, dirichida por Leo McCarey seguntes un guión adaptau por él mesmo, por Delmer Daves y por Donald Ogden Stewart (basau en una historia d'o mesmo Leo McCarey y Mildred Cram), con una banda sonora orichinal d'Hugo Friedhofer, una dirección de fotografía de Milton Krasner y una producción cinematografica de Leo McCarey y Jerry Wald ta la productora cinematografica d'iste zaguero, Jerry Wald Productions. Conta con un elenco d'o cual en fan parte Cary Grant, Deborah Kerr, Richard Denning, Neva Patterson, Cathleen Nesbitt, Robert Q. Lewis, Charles Watts y Fortunio Bonanova, entre d'atros actors. A cinta ye de feito un "remake" de *Love Affair* (1939, Leo McCarey).

Nickie Ferrante ye un famoso playboy que viacha en o SS *Constitution* dende Europa enta Nueva York. En o barco viacha tamién Terry McKay y, encara que toz dos tienen as suyas respectivas parellas, poquet a poquet prencipian a fer amistat. Terry acompanya a Nickie en una visita a su avuela Janou cuan o barco fa escala en Vilafranca de Mar (Alpes Maritimos) en Francia, y Janou explica a Terry que su nieto ye un buen pintor, anque malas que remata cada cuadro el destruye en considerar siempre que no son prou buenos. Mientres o recorriu d'o barco por a mar, Nickie y Terry contactan cada vegada mas, prencipiando a naixer bella cosa mas que l'amistat entre éls. Cuan o barco plega enta Nueva York, toz dos alcuerdan trobar-se seis meses dimpués en a perchaza d'o Empire State Building, si ye que cadagún d'éls ha rematau con a relación de parella que teneba en conoixer-se. Pero cuan plega lo día, a Terry l'atropella un auto cuan marcha enta l'edificio y la levan d'urchencia enta l'hespital, mientres que Nickie l'aspera en a perchaza sin saber qué s'ha escaiciu. Como consecuencia de l'accident, Terry queda empentiza y no quiere decir-le cosa a Nickie, que sin tener noticias creye que ella ha continau con a suya relación anterior y por ixo no s'ha presentau. Bel día se troban por casualidat en un teatro pero Nickie no veye lo que li pasa a Terry porque ista ye sentada, y la troba amás a lo canto d'a suya antiga parella, con qui casualment heba quedau. Poco dimpués, Nickie busca l'adreza de Terry ta entregar-li una prenda de vestir que la suya avuela, que ha falleixiu, li heba deixau. De rapiconte, Nickie descubre que un cuadro que a la fin heba rematau y que heba regalau a una muller en cadiera de ruedas ye en poder de Terry, y descubre la situación d'a mesacha.

A cinta s'ambienta en a suya epoca actual (1957) en Vilafranca de Mar (Alpes Maritimos) en Francia, Nueva York (Nueva York) en Estaus Unius y en a mar Mediterrania y l'oceano Atlantico; y las suyas escenas se filmoron en A Torbia y Vilafranca de Mar (Alpes Maritimos) en Francia y Los Angeles (California) y Nueva York (Nueva York) en Estaus Unius, amás d'en os 20th Century Fox Studios situaus tamién en Los Angeles.

*An Affair to Remember* ye una cinta que ha recibiu cuantos premios y nominacions, en destacando cuatre nominacions a los Premios Oscar (Millor Fotografía, Millor Disenyo de Vestuario, Millor Banda Sonora Orichinal y Millor Canción Orichinal) en 1958 mientres a 30ena edición de ditos premios.

## Elenco

| Actor | Papel | Notas |
| --- | --- | --- |
|  | ' |  |

## Se veiga tamién

* Cine en 1957.
* Cintas de 1957.

## Referencias

## Vinclos externos

* Se veigan as imáchens de Commons sobre An Affair to Remember.
* (en) *An Affair to Remember* en Internet Movie Database.
* (en) *An Affair to Remember* en l'*American Film Institute Catalog* de l'*American Film Institute*.
* (en) *An Affair to Remember* en Rotten Tomatoes.